Държавен вестник, бр. 72, 2015 г., стр. 33

БРОЙ  72	
Д Ъ Р Ж А В Е Н  В Е С Т Н И К 	
СТР.  33  
ния 2020, Европейските рамкови програми, 
Европейската и Националната пътна карта 
за научноизследователска инфраструктура, 
както и целесъобразността, балансираността 
и обосноваността на публичните средства за 
научните изследвания и ефективността от 
изпълнението на финансираните конкурсни 
програми и проекти. 
Чл. 19. Ежегодно до края на март Фондът 
предоставя в Министерството на образова­
нието и науката информация на електронен 
носител за предходната календарна година, 
както следва:
1. списък на проведените конкурси за 
финансиране на научни програми и проекти 
през отчетния период, както и конкурсната 
документация към тях;
2. докладите на временните научноекс­
пертни комисии за резултатите от проведе­
ните конкурси и класираните проекти през 
отчетния период; 
3. решенията на изпълнителния съвет за 
определяне на проектите за финансиране и 
съответно размера на предоставените им 
средства; 
4. правилата на изпълнителния съвет за 
текущ финансов контрол и отчетност по из­
пълнението на договорите за финансиране на 
научни изследвания;
5. справка за изпълнението и отчитането 
на финансираните проекти през отчетния 
период по образец съгласно приложение № 3;
6. списък на изградените през отчетния 
период научни инфраструктури, които са в 
резултат на изпълнението на програми и 
проекти, финансирани от Фонда;
7. списък на научните резултати (патенти, 
публикации, модели, алгоритми, програми, 
методологии и др.) през отчетния период, които 
са в резултат на изпълнението на проекти, 
финансирани от Фонда;
8. списък на научните резултати през от­
четния период, използвани в иновационни 
проекти.
Чл. 20. Комисията по чл. 7, ал. 2 извърш­
ва наблюдение на дейността на Фонда, като 
проследява напредъка в постигане на тема­
тичните цели на конкурсите и изпълнението 
на годишната оперативна програма.
 Чл. 21. (1) Критериите, по които се оценява 
дейността на Фонда, са:
1. принос на Фонда за постигане целите 
на Националната стратегия за развитие на 
научните изследвания, Eвропейските рамко­
ви програми, Европейската и Националната 
пътна карта за научноизследователска ин­
фраструктура; 
2. въздействие и ефикасност на изпълне­
нието на годишната оперативна програма на 
Фонда за развитието на научните изследвания 
и иновациите в България;
3. резултати от приоритизирането на фи­
нансирането на научни програми и проекти 
по научни области съгласно приложение № 1;
4. ефективност на дейността по осъщест­
вявания контрол на изпълнение и отчитане 
на финансираните проекти;
5. социално-икономическо въздействие на 
резултатите от финансираните проекти;
6. качество на работни процеси и практики, 
прилагани във Фонда през оценявания период.
(2) В съответствие с критериите по ал. 1 
и въз основа на информацията по чл. 19 
коми­сията оценява дейността на Фонда през 
съответния отчетен период.
Чл. 22. На базата на наблюдението и оцен­
ката комисията изготвя анализ на дейността 
на Фонда.
Чл. 23. (1) Комисията по чл. 7, ал. 2 пред­
ставя на министъра на образованието и нау­
ката доклад, съдържащ анализ, заключение, 
предложение за финансиране на следващия 
период и препоръки за подобряване на дей­
ността на Фонда.
(2) Докладът по ал. 1 се публикува на 
интернет страницата на Министерството на 
образованието и науката.
Допълнителна разпоредба
§ 1. По смисъла на този правилник:
1. „Конфиденциалност“ е забрана за не­
зависимите експерти по чл. 7 да разгласяват 
или предоставят на трети лица информация, 
станала им известна при или по повод из­
пълнение на задълженията им, освен когато 
това е предвидено в закон.
2. „Изследователски състав“ са служите­
лите на висши училища и научни организа­
ции, които са заели академични длъжности 
или са с придобита образователна и научна 
степен „доктор“, работещи на основен тру­
дов договор.
3. „Импакт фактор (IF)“ е числен показа­
тел за значимостта на едно научно списание, 
отразен в електронната база данни „Web of 
Science“. 
4. „Импакт ранг (SJR)“ е числен показател 
за значимостта на едно научно списание, от­
разен в електронната база данни „SCOPUS“.
5. „Индексът на Хирш (h)“ се определя 
от броя на публикациите (h) на даден автор, 
които имат брой цитирания, по-високи или 
равни на h.
6. „Монография“ е оригинално научно 
издание, изградено върху собствени научни 
резултати на автора/автори с анализ на обсъж­
даната проблематика, което е публикувано от 
издателство, осигурило оценка на постъпилия 
ръкопис от рецензенти.